Up-496/03
Natisni
Opravilna št.:
Up-496/03
Datum odločitve:
20. 9. 2004
ECLI:
ECLI:SI:USRS:2004:Up.496.03
Akt:
Ustavna pritožba A. A. zoper sklep Višjega sodišča v Mariboru št. Cp 340/92 z dne 20. 4. 1993
Izrek:
Ustavna pritožba A. A. zoper sklep Višjega sodišča v Mariboru št. Cp 340/92 z dne 20. 4. 1993 se zavrže.
Evidenčni stavek:
Ustavna pritožba se kot očitno prepozna zavrže.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
17. 7. 2003
Vrsta odločitve:
sklep
Vrsta rešitve:
zavrženje
Dokument:
US23886
Up-496/03-11
20. 9. 2004
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z., na seji senata dne 2. septembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94) sklenilo:
Ustavna pritožba A. A. zoper sklep Višjega sodišča v Mariboru št. Cp 340/92 z dne 20. 4. 1993 se zavrže.
Obrazložitev
1. Pritožnik je dne 16. 7. 2003 vložil ustavno pritožbo zoper sodno odločbo, navedeno v izreku.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Po podatkih, ki jih je Ustavnemu sodišču poslalo Okrožno sodišče v Mariboru, je bil izpodbijani sklep nabit na oglasno desko, ker sta bila tako pritožnik, v pravdi tožeča stranka, kot tudi njegov pooblaščenec na podanih naslovih neznana. Po tretjem odstavku 145. člena takrat veljavnega Zakona o pravdnem postopku (Uradni list SRS, št. 37/77 in nasl. - ZPP77) je veljala vročitev za opravljeno po preteku osmih dni, odkar je bilo pisanje nabito na sodno desko. Iz poslanih podatkov ni razvidno, kdaj točno je bil izpodbijani sklep nabit na oglasno desko. Vendar pa iz njih (in fotokopije podpisane povratnice) izhaja, da je bil izpodbijani sklep po nabitju na desko na prošnjo pooblaščenca pritožnika temu vročen dne 3. 2. 1995. Vsaj od tega dne dalje je zato začel teči 60 dnevni rok. Ustavna pritožba, vložena dne 16. 7. 2003, je torej očitno vložena po poteku roka 60 dni od vročitve sklepa Višjega sodišča v Mariboru št. Cp 340/92 z dne 20. 4.
1993. Zato jo je Ustavno sodišče kot prepozno zavrglo, ne da bi se spuščalo v vprašanje, ali je ustavna pritožba zoper sklep sodišča druge stopnje o razveljavitvi sodbe sodišča prve stopnje dovoljena.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger